Pénztárgépenként 50 ezer forint támogatást lehet igényelni
támogatás NAV igénylés pénztárgép üzemeltető bekötés
Pénztárgépenként 50 ezer forint vissza nem térítendő támogatást igényelhetnek december 15-ig az üzemeltetők gépeik Nemzeti Adó- és Vámhivatalhoz (NAV) való bekötéséhez - tartalmazza a nemzetgazdasági miniszternek a hétfői Magyar Közlönyben megjelent rendelete.
Az üzemeltető legfeljebb összesen öt darab pénztárgép cseréjéhez, beszerzéséhez igényelhet támogatást. A költségvetésben erre a célra elkülönített előirányzat terhére vissza nem térítendő támogatás nyújtható online kapcsolatra képes, adóügyi ellenőrző egységgel rendelkező pénztárgép 2013. évi beszerzéséhez - olvasható a rendeletben.
A támogatást az ilyen pénztárgép használatra kötelezett adóalany a saját tulajdonában álló és általa üzemeltetett, 2013. március 20-át megelőzően engedélyezett pénztárgép cseréje esetén igényelheti.
Az üzemeltető akkor jogosult a támogatásra, ha a 2011. adóévben legfeljebb 500 millió forint nettó árbevételt ért el, vagy tevékenységét 2012. január 1-jét követően kezdte meg, és a támogatás iránti kérelem benyújtásának időpontjában rendelkezik adószámmal, és nem áll adószám-felfüggesztés hatálya alatt, nem áll végelszámolási, felszámolási, csőd- vagy kényszertörlési eljárás hatálya alatt, valamint nincs egymillió forintot meghaladó adó- és vámtartozása (kivéve ha arra az állami adó- és vámhatóság részletfizetést vagy fizetési halasztást engedélyezett).
További feltétel, hogy nem rendelkezik munkáltatóként, kifizetőként levont adó tekintetében 10 ezer forintot meghaladó adótartozással.
A támogatást az állami adóhatóságtól az erre a célra rendszeresített űrlapon lehet igényelni; a kérelmet az elektronikus bevallás benyújtására kötelezetteknek elektronikusan kell benyújtaniuk.
Ha a támogatás az üzemeltető által igénybe vett más csekély összegű (de minimis) támogatásokkal együttesen meghaladja a vonatkozó európai uniós jogi aktusokban meghatározott küszöbértékeket, akkor a támogatási igény a küszöbértékek nagyságáig érvényesíthető - áll a rendeletben.
A kérelem benyújtásának határideje 2013. december 15. A NAV 5-8 napon belül dönt a kérelem befogadásáról vagy elutasításáról, és megküldi az üzemeltetőnek - pénztárgépenként - a támogatás igénylésére jogosító egyedi kódot, amely egyben a pénztárgép üzembe helyezési kódja is, valamint közli az adóalanyt megillető támogatás összegét.
Az üzemeltetőnek a támogatás igénylésére jogosító egyedi kódot a pénztárgép beszerzésekor kell átadnia az eladónak, legkésőbb 2013. december 31-ig. A támogatás kiutalását az eladó a csökkentett vételáron értékesített és legkésőbb 2013. december 31-ig üzembe helyezett pénztárgépek után az állami adóhatósághoz legkésőbb 2014. január 31-ig, az erre a célra rendszeresített nyomtatványon benyújtott kérelmében igényelheti.
A legtöbb munkaadónál elvárás, hogy a pályakezdőknek már legyen valamilyen szintű szakmai tapasztalata. De hogyan? Erre a kérdésre kereste a... Teljes cikk
Indul a kkv-k épületenergetikai fejlesztéseit támogató pályázat 1 hónapja
A támogatások hatékonyabb elosztását ígéri az új kis- és középvállalkozói stratégia 1 hónapja
Pénzügyi támogatáshoz jutnak az alapellátó fogorvosok 2 hónapja
A legígéretesebb hazai kkv-kat támogatják 2 hónapja
Hogyan adható munkáltatói lakáscélú támogatás? 2 hónapja
500 ezer forintra nő dolgozónként a baromfi- és sertéságazatban munkavállalók támogatása 3 hónapja
Pályázat segíti a fogyatékossággal élők munkához jutását 3 hónapja
GYED igénylés 3 hónapja
43,4 milliárdos támogatás megváltozott munkaképességű emberek foglalkoztatására 3 hónapja
December 31-ig be kell üzemelni a pénztárgépeket - csak akkor jár támogatás rájuk
Még lehet kérni a pénztárgépekhez az állami támogatást
A kis cégeknél 30 százalékos forgalombővülést hozott az online pénztárgép bevezetése